CELEX: 32022D0449
Language: fi
Date: 2022-03-17 00:00:00
Title: Neuvoston päätös (EU) 2022/449, annettu 17 päivänä maaliskuuta 2022, Euroopan raja- ja merivartioviraston Moldovan tasavallassa toteuttamia operatiivisia toimia koskevan Euroopan unionin ja Moldovan tasavallan välisen sopimuksen allekirjoittamisesta unionin puolesta ja sen väliaikaisesta soveltamisesta

18.3.2022   
               
               
                  FI
               
               
                  Euroopan unionin virallinen lehti
               
               
                  L 91/1
               
            
         NEUVOSTON PÄÄTÖS (EU) 2022/449,
         annettu 17 päivänä maaliskuuta 2022,
         Euroopan raja- ja merivartioviraston Moldovan tasavallassa toteuttamia operatiivisia toimia koskevan Euroopan unionin ja Moldovan tasavallan välisen sopimuksen allekirjoittamisesta unionin puolesta ja sen väliaikaisesta soveltamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan b ja d alakohdan ja 79 artiklan 2 kohdan c alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraava:
         
                     (1)
                  
                  
                     Olosuhteissa, jotka edellyttävät rajaturvallisuusryhmien lähettämistä eurooppalaisen raja- ja merivartioston pysyvästä joukosta kolmanteen maahan, jossa ryhmien jäsenet käyttävät toimeenpanovaltuuksia, unioni tekee asetuksen (EU) 2019/1896 (1) 73 artiklan 3 kohdan mukaisesti asemaa koskevan sopimuksen kyseisen kolmannen maan kanssa Euroopan unionin toiminnasta tehdyn sopimuksen 218 artiklan perusteella.
                  
               
                     (2)
                  
                  
                     Neuvosto antoi 14 päivänä maaliskuuta 2022 (2) komissiolle luvan aloittaa Moldovan tasavallan kanssa neuvottelut Euroopan raja- ja merivartioviraston Moldovan tasavallassa toteuttamia operatiivisia toimia koskevasta sopimuksesta, jäljempänä ’sopimus’.
                  
               
                     (3)
                  
                  
                     Neuvottelut saatiin menestyksekkäästi päätökseen parafoimalla sopimus.
                  
               
                     (4)
                  
                  
                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (3) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.
                  
               
                     (5)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. Koska tällä päätöksellä kehitetään Schengenin säännöstöä, Tanska päättää mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän päätöksen, saattaako se päätöksen osaksi kansallista lainsäädäntöään.
                  
               
                     (6)
                  
                  
                     Sopimus olisi allekirjoitettava ja siihen liitetty Islantia, Norjaa, Sveitsiä ja Liechtensteinia koskeva yhteinen julistus olisi hyväksyttävä unionin puolesta..
                  
               
                     (7)
                  
                  
                     Jotta varmistetaan mahdollisuus lähettää eurooppalaisen raja- ja merivartioston pysyviä joukkoja kiireellisesti Moldovan tasavallan alueelle avustamaan tilanteessa, jossa sinne saapuu paljon ihmisiä Venäjän federaation Ukrainaan kohdistaman hyökkäyksen seurauksena, sopimusta olisi sovellettava väliaikaisesti kunnes sen voimaantulon edellyttämät menettelyt on saatettu päätökseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan raja- ja merivartioviraston Moldovan tasavallassa toteuttamia operatiivisia toimia koskevan Euroopan unionin ja Moldovan tasavallan välisen sopimuksen, jäljempänä ’sopimus’, allekirjoittaminen unionin puolesta sillä varauksella, että mainitun sopimuksen tekeminen saatetaan päätökseen (4).
         
         
            2 artikla
            Hyväksytään unionin puolesta tähän päätökseen liitetty yhteinen julistus.
         
         
            3 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
         
         
            4 artikla
            Sopimusta sovelletaan sen 22 artiklan 2 kohdan toisen alakohdan mukaisesti väliaikaisesti sen allekirjoituspäivästä kunnes sen voimaantuloa varten tarvittavat menettelyt on saatettu päätökseen.
         
         
            5 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 17 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Euroopan parlamentin ja neuvoston asetus (EU) 2019/1896, annettu 13 päivänä marraskuuta 2019, eurooppalaisesta raja- ja merivartiostosta sekä asetusten (EU) N:o 1052/2013 ja (EU) 2016/1624 kumoamisesta (EUVL L 295, 14.11.2019, s. 1).
         
            (2)  Neuvoston päätös (EU) 2022/426, annettu 14 päivänä maaliskuuta 2022, luvan antamisesta aloittaa neuvottelut Euroopan raja- ja merivartioviraston Moldovan tasavallan alueella toteuttamia toimia koskevasta Euroopan unionin ja Moldovan tasavallan välisestä asemaa koskevasta sopimuksesta (EUVL L 87, 15.3.2022, s. 22).
         
            (3)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin, EYVL L 64, 7.3.2002, s. 20.
         
            (4)  Sopimuksen teksti on julkaistu EUVL:ssä L 91, 18.3.2022, s. 4.
      
      
         
            ISLANTIA, NORJAA, SVEITSIÄ JA LIECHTENSTEINIA KOSKEVA YHTEINEN JULISTUS
            Euroopan raja- ja merivartioviraston Moldovan tasavallassa toteuttamia operatiivisia toimia koskevan Euroopan unionin ja Moldovan tasavallan välisen sopimuksen osapuolet ottavat huomioon Euroopan unionin sekä Norjan, Islannin, Sveitsin ja Liechtensteinin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 ja 26 päivänä lokakuuta 2004 tehdyistä sopimuksista.
            Tämän vuoksi on suotavaa, että toisaalta Norjan, Islannin, Sveitsin ja Liechtensteinin viranomaiset ja toisaalta Moldovan tasavallan viranomaiset tekevät viipymättä kahdenväliset Euroopan raja- ja merivartioviraston Moldovan tasavallassa toteuttamia operatiivisia toimia koskevat sopimukset Euroopan raja- ja merivartioviraston Moldovan tasavallassa toteuttamia toimia koskevaa Euroopan unionin ja Moldovan tasavallan välistä sopimusta vastaavin ehdoin.